Leptochromus

Leptochromus er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.

Utseende 
Ganske små (2-3 millimeter), slanke, gulrøde perlebiller. Oversiden er fint kledt med oppstående hår. Gruppen kjennes særlig på at antennene og palpene er ganske lange - antennene er tynne, omtrent så lange som kroppen, det innerste leddet er forlenget, betydelig lengre enn det korte og brede hodet. Pronotum er hvelvet og rundet, dekkvingene rundede, beina nokså lange med klubbeformede lår.

Levevis 
Artene lever på skogbunnen i tropisk skog.

Utbredelse  
De nålevende artene lever i den neotropiske økosonen, fra Mexico i nord til Brasil i sør, men gruppen kjennes også fra fossiler fra eocen-tiden fra Europa.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Mastigitae Fleming, 1821
 Stammen Leptochromini  Jałoszyński & Brunke, 2018 
 Slekten Leptochromus Motschulsky, 1855  - fem nålevende, og én fossil art, Mellom-Amerika.
 Leptochromus agilis (Sharp, 1887)
 Leptochromus bicolor O'Keefe, 2002
 Leptochromus fulvescens Motschulsky, 185
 Leptochromus laselva Lord, Carlton & Leschen, 2014
 Leptochromus mexicanus (Sharp, 1887)
 †Leptochromus palaeomexicanus O'Keefe, 2002

Referanser

Eksterne lenker 
 

Perlebiller
Kortvinger
Biller formelt beskrevet i 1855
Dyr formelt beskrevet av Viktor Ivanovich Motschulsky